ΓΡΑΠΤΗ ΕΡΩΤΗΣΗ E-1630/00

υποβολή: Avril Doyle (PPE-DE) προς την Επιτροπή

(29 Μαΐου 2000)

Θέμα: Απαίτηση τραπεζικής εγγύησης για την είσπραξη χρηματοδότησης της ΕΕ

Η Mid-South Roscommon Rural Development Co. διαχειρίσθηκε τα τελευταία τέσσερα χρόνια δύο επιτυχή πιλοτικά σχέδια που χρηματοδότησε το Leader, ένα από τα οποίο ήταν ο συνεταιρισμός Roscommon Home Services. Στον εν λόγο συνεταιρισμό διατέθηκε τον Δεκέμβριο 1999(1), περαιτέρω χρηματοδότηση βάσει των καινοτόμων δράσεων για γυναίκες σε γεωργικές και αγροτικές περιοχές (ένας από τους 30 από τους 400 περίπου πουπέβαλαν αίτηση). Αυτή η χρηματοδότηση παρακρατείται διότι ο συνεταιρισμός δεν μπορεί να προσκομίσει Τραπεζική εγγύηση. Επειδή ο συνεταιρισμός είναι οργανισμός μη κερδοσκοπικού χαρακτήρα που δεν διαθέτει περιουσιακά στοιχεία, οι τράπεζες στην Ιρλανδία είναι απρόθυμες να παράσχουν τέτοιου είδους εγγύηση.

Θα μπορούσε η Επιτροπή να επανεξετάσει την άρνησή της να αποδεσμεύσει τη χρηματοδότηση, έχοντας κατά νούν ότι:

- ο εν λόγω συνεταιρισμός είναι δοκιμασμένη, καινοτόμος και επιτυχής ομάδα διαχείρισης σχεδίων με ιστορία αξιόπιστου δημοσιονομικού ελέγχου (έχοντας τύχει, έγκρισης οικονομικής ενίσχυσης από την Επιτροπή επανειλημμένα)

- πολλά άτομα από τη γύρω αγροτική περιοχή εξαρτώνται διαρκώς και περισσότερο αυτό τιςπηρεσίες του,

- ο συνεταιρισμός δεν είναι σε θέση να λάβει εγγύηση λόγω κυρίως του νομικού ορισμού του και όχι λόγω της ικανότητας διαχείρισης των οικονομικών του.

(1) Σχέδιο Αριθ. Arinco Αριθ. 99 IE 06002 (Roscommon Home Services).

Απάντηση του κ. Fischler εξ ονόματος της Επιτροπής

(26 Ιουνίου 2000)

Η Κοινότητα διέθεσε χρηματοοικονομική βοήθεια βάσει των καινοτόμων δράσεων για γυναίκες στο πλαίσιο γεωργικών προγραμμάτων σύμφωνα με τη δεύτερη και τρίτη περίπτωση του άρθρου 8 του κανονισμού (ΕΟΚ) αριθ. 4256/88 του Συμβουλίου, της 19ης Δεκεμβρίου 1988, για διατάξεις εφαρμογής του κανονισμού (ΕΟΚ) αριθ. 2052/88 σχετικά με το Τμήμα Προσανατολισμού του ΕΓΤΠΕ(1). Το Δεκέμβριο του 1999 η Επιτροπή επέλεξε και ενέκρινε διάφορα δοκιμαστικά σχέδια, εκ των οποίων δύο στην Ιρλανδία: Roscommon Home Service και Moy Valley Bog Wood Crafts (αναφ. Arinco αριθ. 99. IE.06002 και Arinco αριθ. 99.IE.06001).

Η απόφαση της Επιτροπής με την οποία εγκρίνονται τα εν λόγω σχέδια και η οποία κοινοποιήθηκε το Δεκέμβριο 1999 στους δικαιούχους προβλέπει ότι (σημείο 3 του παραρτήματος 1) η κοινοτική στήριξη θα καταβληθεί μετά mldr την έκδοση και κοινοποίηση της απόφασης της Επιτροπής στο δικαιούχο και μετά τη λήψη τραπεζικής εγγύησης όπως αναφέρεται στο παράρτημα 2 mldr. Ο εν λόγω κανόνας ισχύει και είναι απαράβατος για όλους τους δικαιούχους στην Κοινότητα. Το περιεχόμενο της απόφασης που κοινοποιήθηκε σε κάθε δικαιούχο ξεχωριστά, από νομική άποψη, είναι δεσμευτικό. Το άρθρο 249 (πρώην άρθρο 189) της συνθήκης ΕΚ ορίζει ότι μία απόφαση είναι δεσμευτική ως προς όλα τα μέρη της για τους αποδέκτες που ορίζει.

Ωστόσο, κάθε πρόγραμμα ή πρωτοβουλία της Κοινότητας έχει ιδιαίτερες χρηματοδοτικές διαδικασίες. Το γεγονός ότι για το πρόγραμμα Leader II χρησιμοποιήθηκαν πιστοποιητικά ασφαλείας, αυτό δεν σημαίνει ότι το ίδιο ισχύει και στην περίπτωση του άρθρου 8 του κανονισμού (ΕΟΚ) αριθ. 4256/88. Στο συγκεκριμένο πλαίσιο, εάν ένας δικαιούχος δεν μπορεί να παρουσιάσει την τραπεζική εγγύηση, όπως προβλέπεται στην απόφαση της Επιτροπής, το εξεταζόμενο σχέδιο δεν θεωρείται επιλέξιμο για κοινοτική χρηματοδότηση. Η ίδια προσέγγιση ισχύει για τους δικαιούχους όλων των κρατών μελών, στο πλαίσιο τηςγιούς και διαφανούς χρηματοοικονομικής διαχείρισης των κοινοτικών πόρων.

(1) ΕΕ L 374 της 31.12.1988.